Kansallismuseon Kesäpiha 2022 - Suomen kansallismuseo\n16.5.2022 12:00 — 4.9.2022 14:00\nKansallismuseon kukkealla Kesäpihalla on tänäkin kesänä paljon puuhaa ja tilaisuuksia: Vintage-tapahtumia, puistojumppaa, arkkitehtuuriopastuksia ja lasten tapahtumia. Kesäkahvila palvelee keskiviikosta sunnuntaihin klo 14–19 ja telttapaviljongin voi vuokrata vaikka omia juhlia varten. Huom. Avaamme kesäkahvilan lauantaina 11.6. poikkeuksellisesti vasta klo 15.00.\nKansallismuseon pihapuisto on kesällä tapahtumia täynnä oleva Kesäpiha. Kansallismuseon muurien suojissa oleva pihapuisto on kaikille avoin viheralue keskellä vilkasta Helsinkiä.\nKansallismuseon Kesäpihan kahvila\nKansallismuseon Kesäpihalla palvelee 13.5.2022 alkaen Kesäkahvila. Aukiolo säävarauksella!\nKesäkahvilan aukioloajat saattavat vaihdella kesän mittaan kysynnän mukaan. Museoravintola palvelee sisällä museon aukioloaikoina päivittäin klo 11–18.\ntiistaisin 31.5.–23.8. klo 16.30–17.20\nHelsingin kaupungin suositut puistojumpat hikoillaan jälleen Kansallismuseon Kesäpihalla. Maksuttomia jumppia järjestetään kesän ajan tiistaisin Kansallismuseon Kesäpihalla. Tervetuloa nostattamaan endorfiinitasoja liikunnan avulla!\nKesän ensimmäinen Vintage-tapahtuma\nLauantai 18.6. klo 11–16\nHuippusuosittu Vintage-tapahtuma palaa jälleen Kansallismuseon pihalle lauantaina 18. kesäkuuta klo 11–16! teemana on Suomi-design. Tule myymään vaatekaappisi vintage-helmiä, teemaan sopivia sisustusesineitä sekä muita menneiden vuosikymmenten antiikkiaarteita ja tee ainutlaatuisia löytöjä!\nLisätietoja tapahtumasta ja myyntipaikkavarauksista tapahtumasivulta.\nKesän toinen Vintage-tapahtuma järjestetään 6.8. Lisätietoa ja paikkavaraukset tulossa!\nHelsingin elävät kadut goes Kansallismuseon Kesäpiha\nSunnuntaina 26.6. klo 13.00–16.15\nHelsingin kaupungin järjestämä tapahtuma tuo kulttuurin kaduille. Kansallismuseo on mukana tässä maksuttomassa tapahtumassa. Koko ohjelma täällä.\nKukkataivas-työpaja klo 13–16, non-stop\nTule loihtimaan suloisia kukkakoristeita ja pieniä kimppuja aidoista kukista! Hyödynnämme hävikkikukkia saatavuuden mukaan. Sopii kaikenikäisille yhdessä aikuisen kanssa. Työpajan järjestää Hupsansaa ry.\nThe World Music School Helsinki yhdistää tanssilla ja musiikilla kolme mannerta. Tanssiaskelia harjoitellaan yhdessä elävän musiikin tahtiin. Osallistuminen ei vaadi aiempaa tanssi- tai musiikkitaustaa. Tervetuloa tanssimaan ja soittamaan!\nklo 13 Tervetulosanat: Kansantansseja maailmalta, Pedro Aibéo, World Music Schoolin puheenjohtaja\nklo 13 Norsunluurannikon tansseja ja musiikkia, opettajana Lassina Ouattara\nklo 14 Klezmer-tanssia ja -musiikkia, musiikista vastaa Helsinki Klezmer Kapelye -yhtye\nklo 15 Nicaragualaisia kansantansseja, opetuksesta ja musiikista vastaa José Robelo and Mariano Vega\nNaamio-työpaja klo 13.00–13.45, 14.15–15.00, 15.30–16.15\nTule tekemään hauska naamio itsellesi kierrätysmateriaaleista. Kaiken ikäisille. Työpajan kielet: suomi, englanti, espanja. Järjestäjä: Kulkijat ry.\nLauantaina 9.7. klo 13.00–16.00\nklo 13.00 ja 14.30\nSatuhetki, nukketeatteritaiteilija Juha Laukkanen\nSatuja voi tulla kuuntelemaan koko perheen voimin ja mukaan kannattaa pakata oma viltti ja eväät. Esityksen kesto n. 20 min.\nKlo 13.00-16.00, nonstop\nPaja on avoin kaikille, alle 9-vuotiaat lapset osallistuvat pajaan vain huoltajan kanssa. Työpajan järjestää Helsinki Urban Art.\nklo 13.30, 14.30 ja 15.50\nTanssityöpaja, Lassina Ouattara\nOsallistuminen ei vaadi aiempaa tanssi- tai musiikkitaustaa. Työpajan kesto on noin 30 min. Työpajan järjestää Kulttuurikameleontit ry.\nklo 14.00 ja 15.15\nBlind Gut Company: Kuin kala puussa -sirkusesitys\nKesto n. 35 min. Esitystä suositellaan 3-9-vuotiaille.\nKulttuuria ja matematiikkaa! -tapahtumapäivä kaikenikäisille\nTorstai 4.8. klo 13-17.30\nKulttuuri on täynnä matematiikkaa, jota ei huomaa arjen keskellä. Kaiken ikäisille suunnattu tapahtumapäivä tarjoaa oivalluksia matematiikan ja kulttuurin yhteyksistä työpajoissa ja esityksissä. Päivän aikana rakennetaan Mondrianin paloilla, tutustutaan nuolenpääkirjoitukseen ja koodiavaimiin, taitellaan origameja ja taiteillaan matemaattisilla muodoilla sekä paljon muuta! Tapahtuma on monikielinen ja levittäytyy kaikkialle museoon päivän ajaksi. Tapahtuma sisältyy pääsylipun hintaan, vapaa pääsy alle 18-vuotiaille.\nKesän toinen Vintage-tapahtuma\nLauantai 6.8. klo 11–16\nHuippusuosittu Vintage-tapahtuma palaa jälleen Kansallismuseon pihalle lauantaina 6. elokuuta klo 11–16! Teemana on lasten lelut ja leikit. Tule myymään vaatekaappisi vintage-helmiä, teemaan sopivia sisustusesineitä sekä muita menneiden vuosikymmenten antiikkiaarteita ja tee ainutlaatuisia löytöjä! Lue lisää tapahtumasta tai varaa myyntipöytä itsellesi täältä.\nVintage-tapahtuman aikaan Helsingin kaupungin elävät kadut levittäytyvät Kansallismuseon Kesäpihalle. Kesäpihalla voi osallistua työpajoihin ja katsoa nukketeatterilyhytelokuvia Vintage-tapahtuman yhteydessä.\nTaiteiden yö 18.8.2022 Kansallismuseolla\nTaiteiden yönä Kansallismuseo täyttyy musiikista. Museoon on vapaa pääsy klo 17-22. Tarkka ohjelma julkaistaan elokuussa.\nOpastuksia järjestetään joka päivä kesällä 4.6.–31.8. Jos haluat nauttia opastuksesta ulkoilmassa, kannattaa valita kaupunkikävelykierros tai Arkkitehtuurin helmi -arkkitehtuurikierros, jossa Kansallismuseon rakennukseen tutustutaan pääasiassa ulkosalla. Muissa opastuksissa kierretään museon sisällä. Kaikki opastukset sekä kaupunkikävely alkavat museon keskihallista.\nmaanantaisin klo 11.30: Esihistoria-näyttely\ntiistaisin klo 11.30: Toista maata -näyttely\nkeskiviikkoisin klo 11.30: Suomen tarina -näyttely\ntorstaisin klo 11.30: Arkkitehtuurin helmi -arkkitehtuurikierros\ntorstaisin klo 17.00: Kaupunkikävely: Inspiraationa muinainen Lähi-itä (erillinen pääsylippu)\nperjantaisin klo 11.30: Kansallismuseon helmet -opastus\nperjantaisin klo 13.00: The story of Finland (in English)\nlauantaisin klo 13.00: Kansallismuseon salapoliisit -lastenkierros\nlauantaisin klo 15.00: Vaurauden filosofia\nsunnuntaisin klo 13.00: Kansallismuseon salapoliisit -lastenkierros\nsunnuntaisin klo 15.00: Tutkimusmatkoja muinaiseen Lähi-itään\nKatso ajankohtaiset opastukset tapahtumakalenteristamme.\nAikuisten tapahtumat, Maksulliset tapahtumat 26.08.2022 — 26.08.2022\nKansallismuseon klubi: Päivi Hirvosen levynjulkaisukonsertti\nKansallismuseon klubin syyskausi käynnistyy Päivi Hirvosen toisen soololevyn Kallio levynjulkaisukonsertilla....


Pieni Pala Punaista: Pihasuunnitelmia helatorstain varalle\nSiitä asti kun olemme nykyiseen kotiimme muuttaneet, olen taistellut suorastaan piinallisen rikkakasvin, ruttojuuren kanssa. Kyseessä on ilmeisesti haitalliseksi vieraslajikkeeksikin nimetty etelänruttojuuri. Olen koittanut taistelussa vaikka mitä aseita, mutta aina kasvi on työntynyt läpi esteiden. Edellinen asukas on leikannut maanpäälliset kasvustot kesäisin, mistä johtuen juuret ovat päässeet haarautumaan ja leviämään maan alla voimakkaasti. Nyt on tarkoituksena ottaa kovat keinot käyttöön!\nSuurin esiintymä on tonttiin rajoittuvan tien ojassa. Olen koittanut muovittaa aiemminkin ojaa, mutta turhan heppoisin menetelmin. Kuten aiemmin kerroin, tilasin tällä kertaa pari kuormaa kiviä pihalle. Ojanpohjalle olisi tarkoitus levittää ensiksi juuria läpäisemätön kangas, jonka päälle sitten ladotaan kiveys. Yrittäkööt siitä läpi, mokomat. Kasvin voimasta kertoo jotain se, kun viime kesänä jätin kukkapenkin viereen täyden, avaamattoman 50 litran multapussin. Viikon päästä sen läpi oli työntynyt ruttojuuri. Kaksinkertainen muovi ja välissä oleva multakerros siis ei ole riittävän vahva estämään kasvustoa nousemasta. Kauniskaan tuo kasvi ei mielestäni ole, sen paremmin nimeltään kuin ulkonäöltäänkään.\nPari vuotta sitten tein saman kivitempauksen talon toiseen päätyyn, jossa kyseistä kasvia niinikään kasvoi. Sinne tein lisäksi myös kivetyn kukkapenkin. Ja hyvä siitä mielestäni tulikin. Nyt kun tämä talon toisen sivustan kivityö saadaan ohitse onnistuneesti, täytynee lähteä hankkimaan myös kukkapenkkiin kesäkukkia. Alla oleva kuva on samalta paikalta viime kesältä. Silloin kasvamassa oli monivuotisten kulleroiden lisäksi yksivuotisista kesäkukista mm. timanttikukkaa sekä huovinkukkaa. Kuten niin monella muullakin saralla, myös kukkavalinnoissani usein päädyn pirteän kelta-oransseihin väreihin. Vaikka huovinkukkaa usein suositellaan amppelikukaksi, toimii se myös maahan istutettuna erinomaisesti. Kukinnon levittäytyessä maata pitkin, peittää se alleen kesän mittaan mukavan kokoisen alueen.\nTiedossa on siis hikinen päivä huomisesta. Kaikki jotka kyseisen kivikasan sijainnin löytävät, ovat tervetulleita talkoisiin. Liikaa apuvoimia tässä torjuntaurakassa tuskin voi olla!\nLähettänyt Tipi klo 5/28/2014\nTunnisteet: huovinkukka, kullero, Puutarha, ruttojuuri, timanttikukka, Tipi, vieraslaji


Miittiä Lahteen? - Sivu 17\nLähetetty: 30.08.2010 23:19\nTulkaa vaan te lahtelaiset (ja muutkin) Hämeenlinnaan 18.9\nLähetetty: 05.09.2010 20:31\nKäsky kävi olla Kotkassa koko syyskuun ajan pe-la, keikka bändin kanssa tiedossa ja harjoitella voi koko porukalla vain viikonloppuisin. :/ Kannattaa ahkä tosiaan skipata vähän myöhempään ajankohtaan, jos saisi heräteltyä sitten vähän ihmisiä täälä.\nLähetetty: 05.09.2010 22:39\nsitten varma menis tonne syysloman tienoil, silloin ehkä matkaan lahden kautta.\nKirjoittanut: zombiebat (Jäsen)\nLähetetty: 09.09.2010 12:17\nHarmi ettei tänä viikonloppuna sit satu olemaan miittiä kun itse taas pitkästä aikaa satun Lahen suunnalla olemaan, olis voinut poiketa. Noh, ehkäpä joku kerta vielä.\nLähetetty: 14.09.2010 20:09\nHarmi ettei tänä viikonloppuna sit satu olemaan miittiä kun itse taas pitkästä aikaa satun Lahen suunnalla olemaan\nAsiaan voi kovasti vaikuttaa ehdottamalla päivämääriä. Miittiä ei ilmesty vain yhtäkkiä jollekin päivälle jos kukaan ei kerro koska olisi saapuvilla .\nsitten varma menis tonne syysloman tienoil,\nMilloin kouluissa on syysloma?\nLähetetty: 19.09.2010 21:08\nSyysloma on vissiin viikolla 43..\nMutta ainakin minun mielestä tämäkin miittiyrityksen tynkä vaikuttaa aika toivottomalta yritykseltä..\nLähetetty: 19.09.2010 21:51\ntämäkin miittiyrityksen tynkä vaikuttaa aika toivottomalta yritykseltä..\nTämä ei ole edes pessimismiä, vaan realismia. On tässä silti jotain koomistakin. Omalta osaltani en pysty sanomaan viikosta 43 mitään osallistumismahdollisuuksistani, koska en tiedä työvuoroistani.\nLähetetty: 21.09.2010 17:01\nminä lähtisin. loma menee kuitenki kotona istuessa. tylsää...\nLähetetty: 21.09.2010 21:03\nviikko 43 oon saletisti aika vapaalla viikon lopun et vois tullakin\nLähetetty: 21.09.2010 21:04\nHetkinen! Silloinhan onkin Halloween sinä viikonloppuna!\nVoitais järjestää jotain jännää silloin


Royal Line Yrityksen historia - Royal Line Oy\nHelsinki Sightseeing Reittikartta\nKartta - iltaristeily itään\nKartta - iltaristeily länteen\nSightseeing ja retket\nLounas ja illallisristeilyt\nHelsingistä oli tullut tiiviisti asuttu 1900-luvun alkuun tultaessa ja kaupunkilaiset kaipasivat luonnonhelmaan. Helsinkiläiset hankkivat vilkkaasti kesäasuntoja saaristosta ja laivaliikenne kasvoi. Saaristohöyryt veivät kesäasukkaita saaristoon ja toivat elintarvikkeita myytäväksi kaupunkiin.\n1940-luvun sotavuodet tyrehdyttivät vilkkaan saaristoliikenteen ja sodan päätyttyä kaupunkilaisilla oli kova kaipuu saaristoon. Monet saaristolaivoista oli kuitenkin luovutettu sotakorvauksina ja aluksista oli huutava pula.\nKaikki alkoi pienestä puisesta Annikista vuonna 1945.\nVuonna 1945 Jaakko Rautakorpi aloitti saaristoliikenteen hankkimalla puisen m/s Annikin. Pula-ajasta johtuen alus toimi puukaasulla. Liikenne aloitettiin reitillä Ruoholahdesta Westendin edustalla sijaitsevaan Vehkasaareen. Matkustajat olivat pääasiassa kaupungissa töissä käyviä kesäasukkaita, aamuisin lähdettiin Ruoholahteen ja illalla palattiin saareen. Alus yöpyi saaressa, kuten myös Jaakko perheineen. Liikenne oli vilkasta, mm. säveltäjä Toivo Kärki vietti kesiä Vehkasaaressa ja oli usein nähty vieras Annikilla. Sodan jälkeen vietettiin iloista aikaa, laituritansseja järjestettiin usein, juhannusyönäkin ilo oli ylimmillään ja hanuri soi.\n1947 - Annikki ja Varsovan laulu\nLiikenne oli vilkasta, Annikki kävi pieneksi ja jo 1947 hankittiin uusi isompi Annikki, mutta jo yhden kauden jälkeen sitä jouduttiin pidentämään. Jo vuonna 1947 avattiin uusi reitti Pihlajasaareen. Annikin tilalle hankittiin Jonne ja pian Jonnenkin tilalle hankittiin suurempi Mary.\nUusi reitti avattiin Pirttisaareen sekä Mustahevoseen, viikonloppuisin risteiltiin myös Porvooseen. Lisäksi liikennöitiin myös lähisaariin.\nVaikka kieltolaki olikin päättynyt jo 1930-luvulla, väkijuomat olivat kalliita ja pirtu liikkui yhä saaristosa. Eteläiseltä itämereltä saapui maahamme 96-prosenttista Varsovan laulua.\nTuo oli 1950-luvun ilmiö, Varsovan laulusta tehtiin Åke Lindmanin tähdittämä elokuva ja Aku Ankassakin tuolloin kerrottiin: Varsovan laulu piiloon! Tullinuuskija paapuurin puolella. Kuten monella saaristossa liikkuvalla oli tuolloin tapana, niin Royal Linen perustaja Jaakko Rautakorpikin hankki toisinaan Varsovan laulua. Jaakolla oli myös pirssiauto ja siinä sivussa tuli asiakkaille myytyä muutama pullo. Virka-valta sai asiasta vihiä ja löysivät m/s Annikista 96-prosenttista. Alus takavarikoitiin valtiolle ja pakkohuutokaupattiin Pirttisaaressa, kuten oli tapana myös kieltolain aikana.\n1952 - Helsingin kansainvälistyminen.\nOlympiakesänä 1952 Helsingissä aloitettiin kansainvälisen mallin mukaisesti Sightseeing-risteilyt kisaturisteja silmällä pitäen. Risteilyjä tarjoava yritys ajautui kuitenkin konkurssiin ja 1960-luvulla seuraavakin yritys ajautui vaikeuksiin. Jaakko Rautakorpi osti yritykseltä Terhin sekä Standardin ja aloitti sightseeing-liikenteen. Lisäksi 1960-luvulla hankittiin puinen King ja Terhi 2. 1960-luvun lopulla lento- ja laivayhteyksien parannutta Helsingissä vieraili yhä enemmän turisteja ja myös kotimainen kysyntä kasvoi. Pian sightseeing-risteilyistä tulikin tärkeä osa liikennettä.\n1970-1980 - Liikenne kasvaa.\nJaakko Rautakorpi kuoli vuonna 1970 ja Jorma Rautakorpi jatkoi toimintaa. Vanhoja aluksia korvattiin uusilla, mm. 1970-luvun alussa hankittiin kolme alusta Hollannista: Standart II, Katarina ja Natalia. Natalia tarvittiin suosittua Kaunissareen liikennettä varten. Suomenlinnan ja Korkeasaaren liikennettä avustettiin kaupungin kanssa tehdyillä sopimuksilla. Alumiinirunkoisia aluksia King, Queen ja Princess tehtiin 1980- luvulla Pellingissä. Vuonna 1975 yrityksen nimeksi tuli J. Rautakorpi Oy ja 1986 Royal Line Oy. Reiteiksi vakiintuivat Sightseeing-risteilyt itään ja länteen sekä risteilyt Porvooseen.\n1990 - Lounas ja illallisristeilyt alkavat.\nKatarina ja Natalia muutettiin sisätiloiltaan ja keittiöltään ravintolatoimintaan paremmin soveltuvaksi ja näin sightseeing risteilyiden ohessa tarjoiltiin lounasta ja illallista laivoilla niiden omasta keittiöistä. Yritysristeilyjen merkitys kasvoi merkittävästi 1980- ja 1990-luvuilla ja laivakauppoja tehtiin, ”pikku” King laiva vaihtui Princeen. Yhtiölle rakennettiin uusi ravintolalaiva, 180 paikkainen King vuonna 1999 kasvaneeseen risteilykysyntään. Kaunissaarenliikenne hiipui ja ne jäivät pois yhtiön ohjelmasta.\n2000 luku. Kaudessa lounas- ja illallisristeilyjä on yli 1000.\nRoyal Linen illallisristeilyt valittiin Helsingin parhaaksi kaupunkilomatuotteeksi 2009. 2010-luvulla Royal Linen lounas-ja illallisristeilyt ovat Suomen suosituimmat ja Royal Line on yritysristeilyjen markkinajohtaja Helsingissä. Prince myytiin ja tilalle tuli RoyalCat vuonna 2007 Söderskärin ja Porvoon liikennettä varten. Hop On Hop Off bussiliikenne aloitettiin 2010 Helsinki Lines yhtiöllä, joka on kasvanut usealla eri palvelulla Helsingin yhdeksi suurimmista opastettujen turistipalveluiden tuottajaksi.\n2018 Uusia risteilyjä Espoossa ja Porvoossa\nUutena palveluina vuonna 2018 aloitetaan Espoossa teemalliset lounas ja illallisristeilyt sekä Porvoossa opastetut joki-ja illallisristeilyt.\nPuh: 0207 118 333, royal.line@royalline.fi


päiväys: toukokuuta 11, 2012\nLauran korttihaaste Magnolia onnittelukortit 2012\nApris 11. toukokuuta 2012 klo 9.47\nKaunis ja pirtsakan värinen kortti.\nTiinu 11. toukokuuta 2012 klo 14.24\nIhana kortti,kauniit värit.Oletko itse tehnyt tuon viirinauhan?Mun viirinauha tekelee aina jää puolitiehen ei vain onnistu :(\nSannaS 11. toukokuuta 2012 klo 15.07\nvoi miten ihana raikas kortti!! =)\nHilkka 11. toukokuuta 2012 klo 15.39\nIhanan raikas keväinen pörriäiskortti:))\nPipari 11. toukokuuta 2012 klo 19.50\nPirteä ja kovasti sievä.\nMari-Susanna 11. toukokuuta 2012 klo 20.44\nTodella upea kortti! Kiitos kommentistasi ja vierailustasi blogissani :)\n*T* 12. toukokuuta 2012 klo 11.52\nHieno kortti! Ihana kuva ja viirinauha kruunaa kivasti kokonaisuuden.\nMarjorie 13. toukokuuta 2012 klo 7.43\nKiitos kaikista ihanista kommenteistanne, ne kyllä aina piristävät päivää!\nTiinu: Itse leikkelin tosiaan paperisuikaleesta kolmioita, mutta on se kyllä vähän aina sellaista sattumaa, onnistuuko tuo viirinauhan teko, ainakin itselläni :)\nMaca 13. toukokuuta 2012 klo 7.53


Helkky virkkaa: Juhlava Geisha-huivi\nLähettänyt Helkky klo 20.27\nUnknown 17. toukokuuta 2013 klo 21.33\nVoi että on kaunis huivi. Ihana tuollainen harva ja nuo koristeelliset raidat.\nIlona Winebridge 17. toukokuuta 2013 klo 22.37\ntodella kaunis ja monikäyttöinen huivi. kuulin tytöltä et siellä on ollut tosi helle, täällä tänään hiukan satoikin. Mukavaa viikonloppua Sinulle myös:))\nHepsi 17. toukokuuta 2013 klo 23.51\nkosotäti 18. toukokuuta 2013 klo 9.04\nHuivi on todella kaunis. kevyt ja kesäinen\nSusu 19. toukokuuta 2013 klo 9.44\nKaunis ja tyylikkään yksinkertainen malli. Siinä langan kauneus pääsee oikeuksiinsa. Arvaas vaan - nyt se on sit vaan tartuttava koukkuun kun puikot ei vielä pysy käsissä. Eilen virkkasin 108 ketjusilmukkaa ja siihen kaks kerrosta pylväitä. Hidasta oli mut olin suunnattoman iloinen et voin tehdä edes jotain langalla!\nJokke 25. toukokuuta 2013 klo 16.24\nJuhlava hattara :)\nHepsi 23. kesäkuuta 2013 klo 21.58


Turvapaikanhakijoiden auttamiseen löytyy asennetta | Lapuan Sanomat\nTurvapaikanhakijoiden auttamiseen löytyy asennetta\nSuomeen tulevien turvapaikanhakijoiden tilanne puhuttaa ja mietityttää. Lapualla ei vielä ole turvapaikanhakijoita, mutta kaupungilta on annettu myönteinen signaali Maahanmuuttoviraston suuntaan.\n– Lapualla ollaan siis valmiudessa tarvittaessa vastaanottamaan turvapaikanhakijoita, kertoo kaupunginjohtaja Arto Lepistö.\nSillä välin, kun Maahanmuuttoviraston yhteydenottoa odotellaan, Lapualla on kokoonnuttu pienemmillä ja isommilla epävirallisilla kokoonpanoilla. Näissä kokoontumisissa on mietitty ja pohdittu sitä miten pakolaistilanteeseen tulisi suhtautua ja mitä pitäisi tehdä, jos tänne esimerkiksi tulee jossain vaiheessa turvapaikanhakijoita.\nHenki on ollut kaikissa kokoontumissa hyvin myönteinen ja sillä ajatuksella ollaan oltu liikkeellä, että kaikki apu annetaan mitä pystytään ja voidaan.\n– Asenne on ollut hyvin myönteinen, kun tässä on monien eri tahojen kanssa juteltu, tuomiorovasti Matti Salomäki myös toteaa.\nSeurakunnassa onkin jo suunniteltu, että jos hätämajoitusta tarvitaan, niin esimerkiksi Kaaranmännikön leirikeskuksessa sitä on riittävästi. Myös konkreettista vaateapua ja muuta diakoniatyyppistä apua pystytään seurakunnasta luonnollisesti järjestämään.\nSalomäki kertoo, että iso joukko vapaaehtoisia ihmisiä ja yhteisöjä on ollut heti valmiina kokoontumaan ja juttelemaan siitä, että ”mitä täs ny oikein pitäisi teherä”. Se kertoo siitä, että halutaan olla valmiudessa ja ajan tasalla. Kokoontumisissa on ollut mukana muun muassa eri seurakunnat, kaupunki, MLL, Martat, SPR, kristillinen opisto, Vanha Karhunmäki.\nMyös sosiaalisessa mediassa on lähdetty vauhdilla liikkeelle. Esimerkiksi facebook -ryhmä Lapualainen pakolaisapu tekee somen kautta vapaaehtoistyötä tämänhetkisen tilanteen kartoittamiseksi ja auttamiseksi. Ryhmän toinen perustaja Helena Teräväinen kertoo, että hän halusi tehdä jotain konkreettista ja nimenomaan positiivisessa hengessä. Somen välityksellä on kätevä jakaa tietoa esimerkiksi keräyksistä ja muista avustamismahdollisuuksista.\n– Nyt on hyvä keskustella ja viritellä ajatuksia, miten voimme auttaa. Vaikka emme tosin tiedä vielä tuleeko meille turvapaikanhakijoita. Ja itse olen yrittänyt myös ajatella ihan konkreettisia asioita miten voin itse auttaa, jos se tilanne eteen tulee. En haluaisi olla vain teoreettisesti hyvää tekevä, vaan ihan aidosti ja konkreettisesti lähimmäistä auttava.


Mercedes-Benz Sprinter (VS30) – AutoWiki\nIskutilavuus 2100–3000 cm3\nTeho 70–140 kW\nVoimanvälitys Etuveto, takaveto, kytkettävä neliveto\nEdeltäjä Mercedes-Benz Sprinter NCV3\nSaman luokan autoja Volkswagen Crafter\nPääartikkeli: Mercedes-Benz Sprinter\nKolmannen sukupolven Sprinter sai ensiesittelynsä vuoden 2018 helmikuussa, Saksan Duisburgissa pidetyssä mediatilaisuudessa.\nUusi Sprinter on saatavana kokonaispainoltaan 3000-, 3500-, 4000- ja 5500 kilon painoluokissa. Tarjolla on umpipaketti-, pikkubussi-, kevytkuorma-auto- ja retkeilyautovaihtoehtoja, eri koripituuksia ja viisi eri akseliväliä (3250, 3259, 3655, 3924 ja 4325 mm) sekä erilaisia kuormauskorkeuksia – kaikkiaan erilaisia mahdollisia Sprinter-vaihtoehtoja on saatavana yli 1700 kappaletta.\nPerinteisten taka- ja nelivetovaihtoehtojen lisäksi saatavana on nyt myös etuvetoinen Sprinter. Etuvetoratkaisun ansiosta auton kuljetuskyky on 50 kiloa suurempi kuin takavetomallissa. Kuormaustaso on 80 milliä matalampi ja ovet vastaavasti 80 milliä korkeammat kuin takavetoisessa sisarmallissa. Tyyppinumero W907 tarkoittaa takavetoista- ja W910 etuvetoista versiota.\nEtuvetoisena Sprinter on saatavana kolmessa painoluokassa (3, 3,5 ja 4 tonnia), ja akseliväli on joko 3259 tai 3924 milliä. Takavetomallin painoluokat yltävät 3:sta 5,5 tonniin, ja akselivälivaihtoehtoja on kaikkiaan viisi. Sprinter-yhdistelmän enimmäispaino perävaunu mukaan lukien on 8,75 tonnia. Etuvetoisella Sprinterillä voi vetää enimmillään 2-tonnista perävaunua, kun taas nelivetoisen Sprinterin vetokyky on jopa 3,5 tonnia. Pakettiauto-, kombi- tai linja-autokäytössä Sprinterin koripituus on 5267, 5932, 6967 tai 7367 milliä.\nKeskikulutus vaihtelee auton koosta, akselivälistä ja moottorista riippuen 6,9–9,7 litran välillä/100 km ja CO2-päästöt vastaavasti 181–253 grammaa/kilometri. Kaikki moottorit täyttävät Euro 6 -päästönormit.\nEtuvetoisen Sprinterin vaihteistovaihtoehdot ovat 9-vaihteinen automaattivaihteisto momentinmuuntimella (ensimmäinen M-B:n isojen pakettiautojen luokassa) sekä uusi 6-vaihteinen käsivalintainen vaihteisto. Kaikkiin taka- ja nelivetomalleihin on saatavana 7G-Tronic-automaattivaihteisto varustettuna Drive Select -käsivalintatoiminnolla.\nR4-dieselmoottori, DOHC 16v, suorasuihkutus 72° V6-dieselmoottori, dual-DOHC 24v, suorasuihkutus\n3800 r/min 105 kW (143 hv) @\n3800 r/min 130 kW (177 hv) @\n3800 r/min* 140 kW (190 hv) @\n1400–2400 r/min 330 Nm @\n1400–2400 r/min 360 Nm @\n1400–2400 r/min 400 Nm @\n1800–2400 r/min 440 Nm @\n1-vaihe (FWD) 2-vaihe (RWD) 1-vaihe (FWD) 1-vaihe (RWD)\n* = 130 kW vain retkeilyautoissa\n7-portainen automaattivaihteisto (RWD)\n9-portainen automaattivaihteisto (FWD) 7-portainen automaattivaihteisto 9-portainen automaattivaihteisto 7-portainen automaattivaihteisto\nR4-dieselmoottori, DOHC 16v, suorasuihkutus\n3800 r/min 110 kW (150 hv) @\n1400–2400 r/min 340 Nm @\n1500–2400 r/min 380 Nm @\n1 = vain automaatti\n9-portainen automaattivaihteisto (RWD)\nMallia valmistetaan myös USAssa Freightliner-merkkisenä.\nMercedes-Benz Finland, Pakettiautot, Esitteet, Sprinter\n↑ 1,0 1,1 Mercedes-Benz Sprinter – production at the Düsseldorf factory: Precision to a fraction of a millimetre - quality workmanship at the main van factory – Daimler Global Media Site, Viitattu: 4. lokakuu 2018.\n↑ Uusi Mercedes-Benz Sprinter ensiesitellään tiistaina 6.2. suorassa lähetyksessä – Oy Veho Ab, 5. helmikuu 2018. Viitattu: 7. lokakuu 2018.\n↑ Kolmannen sukupolven Sprinter julkistettu – Vehotrucks, Viitattu: 7. lokakuu 2018.\n↑ World premiere of new Sprinter: Mercedes Benz Vans launches first fully connected van – Daimler Global Media Site, 6. helmikuu 2018. Viitattu: 8. lokakuu 2018.\n↑ The new Sprinter freightlinersprinterusa.com Viitattu 14.11.2018\nNoudettu kohteesta "https://www.autowiki.fi/index.php?title=Mercedes-Benz_Sprinter_(VS30)&oldid=205555"\nSivua on viimeksi muutettu 20. huhtikuuta 2021 kello 19.36.


mikä voi olla vialla? - Allergiat ja lastensairaudet - Vanhempien jutut - Libero\nkuinkakohan vaan osaisin tämän lyhyesti kertoa.. no alotetaan siitä et meidän tyttö on 5kk, ja ihan syntymästä asti ollu itkuinen, koliikki on ollu, muutenkin todella herkkä reagoimaan KAIKKEEN. raivarit autossa, rattaissa ym. koskaan ei oo nukkunu hyvin. päiväunia vedelly aina vain noin 15-45kerralla(rattaissa) jonka jälkeen on pitäny auttaa takaisin uneen. todella mahavaivainen. vyöhyketerapiat, cuplatonit, disfatylit, relatipat, gefilusplus..kaikki on kokeiltu. ja d-vitamiineja maha ei kestä vieläkään. mutta siis ongelmana on tällä hetkellä huonot yöt(mitkä on kyllä ollu alusta asti) mutta nyt 5kk-pätkänukkujana voin kertoa et ei paljon naurata. siis tyttömme menee nukkumaan noin 20.30 jonka jälkeen huutaa unissaan öisin noin 15-30kertaa. pisin pätkä yössä on yksi noin1h-2,5h pätkä, ja muuten siis huudetaan 5-50min välein. nälkää ei siis huuda, ei syö kuin 2-3 kertaa yössä, oon yrittänyt monesti tarjota. ottaa pullon monesti vain suuhun, mutta ei ime. eli siis joka kerta tarvii laittaa tutin,joka monesti hiljentää hetkeksi. tai jos se ei auta täytyy rauhotella sylissä. huutaa siis jäykkänä monesti sylissä, ja nykyään siihen liittyy ilmavaivat. ei siis varsinaisesti herää(paitsi jos kokeilee lakkaako huuto itsestään, silloin huutaa itsensä hereille). korviketta syö(yritin ensimmäiset 3kk epätoivoisesti imettää, siinä kumminkaan onnistumatta :( ) ensin syötiin nan. ei ollu hyvä, kokeiltiin tutteli, ei sopinu. sitten syötiin pitemmän aikaa nan h.a. mutta kun vaivat vaan jatku, mentiin yksityiselle ja saatiin kokeiluun altheraa, epäilys siis maitoallergiasta. ei muutosta. syötiin sitä noin 2viikkoa(toinen viikoista meni flunssassa). ja flunssasta johtuen terveyskeskuksen lääkäri määräsi uudestaan kokeiluun altheran kahdeksi viikoksi. eli uudestaan se, ei vaikutusta edelleen. sitten taas kärvisteltiin hetki. mietin pääni puhki mikä pikkuisella voi olla. aloin löytää silent refluksin oireita. yksityisellä määrättiin xantac ja gaviscon. niitä syöty 2viikkoa.ehkä päivät on menny hiukan paremmin, öihin ei muutosta. taas soitto yksityiselle, laitto lähetettä lasten poliklinikalle kokeisiin. siihen menee kumminkin vielä aikaa, joten vielä yksi kokeilu nutrilon pepti 1. sitä syöty nyt noin 4päivää, ja kauheet ilmavaivat tullu, öisin tuntuu huutavan nyt niitä. otettiin cuplaton(turhaa todennäköisesti) käyttöön taas. miksei mikää korvike käy? ei siis taida refluksiakaan olla.. alkaa olla aika poikki tähän tilanteeseen, kun mikään ei pikkuista auta ja väsy itsellä alkaa olla suuri. ja kyllä mies auttaa öissä sen minkä töiltään pystyy. ja olen myös saanut mennä sukulaisille yöksi että olen saanut levätä. mutta onko mulla yhtään kohtalontovereita?osaako kukaan sanoa mitä voisin vielä tehdä? tuttia siis syödään, mutta en usko että se on yöheräämisten syy, koska monesti huutaa tutti suussa öisin sylissä kun yritän rauhoitella. kakka on muuten ollut vihreää liisteria(mihin ei kyllä kantaa olla otettu), mutta nyt nutrilonin(tai lääkkeiden vaikutuksesta) on muuttunut vaalean ruskeksi. Kiinteitäkin kokeiltiin aloitella, syötiinkin noin kolmisen viikkoa bataattia. porkkana ei sopinut. mutta nyt jätettiin sekin tauolle, kun oli pakko kokeilla auttaako se. tuntuu että kaikki on jo kokeiltu. siis kaikki. on koliikkipullot ym. en nyt muista tuliko tässä kerrottua kaikki, ja anteeksi jos on sekavaa tekstiä, kiitos jos joku jaksoi lukea!!\nvoi kamalaa ku tuli taas pitkä teksti..:)\nvoi ihanaa että näin moni on jaksanu tekstin lukea ja kommentoida. Mun on pakko kertoa et eilen tapahtu yllättävä käänne. RJ89 tekstistä rohkaistuna kokeiltiin miehen kanssa että jospa me saataisiin neiti rauhalliseksi yöllä ilman tuttia.(mikä on aina ollu selvää mulle että tuttia ei pois viedä ennenku tulee vähintää se 6kk täyteen, nyt sit aateltiin että kokeillaan edes!!) no meille kävikin sitten niin että tyttö huusi nukahtamisesta ensimmäisen kerran sen perus-puolen tunnin päästä. menin sit sinne ja kokeilin taputella pyllylle(nukutettu siis mahalleen) ja silitellä selkää.. joopa joo, niinku varmaan arvaatte, aika turhaa touhua. sit kun huuto jatku, nostin olalle ja hytkyin ympäri makuuhuonetta hiljaa hyräileen, selkää silitellen ja pyllyä taputellen. eihän se siitä meinannu rauhottua , mutta aina ku kuulin sen huudosta että alko rauhottua laskin sen sänkyyn, huutohan vaan sit ylty aina siitä ja taas hytkyttiin ympäri huonetta. tätä jatku sellanen vartti(mikä tuntu ihan jumalattoman pitkältä ajalta, meinasin jo monta kertaa tuttia laittaa suuhun, ja itku oli kyl niin lähellä kokoajan. mut kyllä kuulkaas, se rauhottu ilman tuttia sänkyyn mahalleen, loppu oli siis sellasta pientä ininää vaan jolloin viel taputtelin pyllylle. siihen sammahti. sithän se itku iteltä sieltä tulikin. huuh. tämä tapahtui siis noin 21.15-21.30, siitä tunnin päästä alko huuto(tiesin edelleen että nälkä ei voi olla ku veti ison satsin ruokaa ennen nukkumaan menoa). tällöin yritin taas taputella pyllylle, turhaa. otin siis syliin, rauhottu melkee heti, laskin äkkiä sänkyyn ennenkä "nukahti" siihen. seuraavan kerran huusi 2.30!!!!!!siis mitä?? sit annettiin ruokaa. siitä puolen tunnin päästä huusi, vaihdoin asentoa ja taputtelin pyllylle. autto!! sit siitä viel tunti niin taas heräs huutaan(taas tiesin et nälkä ei voi olla) nyt huusikin kauemmin, noin 10minuttia, rauhottu kumminkin. tämä siis tapahtui noin 5.00. seuraavan kerran huusi 7.45, jolloin sitten heräsikin!!elikkä pätkät miten nukku oli 4h ja 2h45min... siis mitä mun pitää tästä ajatella??? heräsi huutamaan siis 5kertaa VAIN!! pitääkö mun ajatella että korvike ja lääkkeet on auttanu(ei olla sitä cuplatonia ny annettu tänään) vai että kaikki on ollu vaan tutista kiinni??päikkäreillä tänään nukutettiin vaunuihin, ilman tuttia. melko helposti kävi sekin.ihme ja kumma.ja nukkuin ekan pätkän 1h25min..huuh. ei oo sitäkään tainnu koskaan tapahtua. tänään on nukahtanu iltaunille 20.20. ja viel ei oo ääntäkään kuulunu ja kello on jo kymmenen. en kyl todellakaan viel tohdi edes toivoa et mikään auttais... ja kun oon aina ollu ihan täysin varma että kipua se on huutanu kaikki kerrat..\nollaan kans kaikki maholliset d-tipat kokeiltu. paitsi sitä yhdistelmää. varmasti ostetaan sitä seuraavaks. ja vois tulevaisuudessa kokeilla tota nutrilonin ha:ta myös, täällä pikku kyläs vaan ei sitä myydä..:/ ja hei me muuten ollaan maissivelliäkin kokeiltu.. en oo ihan varma että sopiko. se maissivelli 4kk vissiin poistuu markkinoilta, me ostettiin sitä varastot täyteen, ja nyt jos se ei sovikkaan..nice..:)\nvoi susumama, kaikki voimat myös sinne, miten teillä siis nykyään menee?\ntipihii meillä tyttö nukkuu pinniksessä ihan meidän sängyn vieressä, olen monesti kokeillu ottaa viereen, että nukkuisko paremmin. varsinkin sillon ku yritin imettää, se oli vieressä, niin yön imetykset meni helpommin. ja nykyään oon aamuyöstä sen ottanu viereen ku en oo jaksanu kurotella tuttia sen suuhun jatkuvasti. mut ei vaan jotenki tullu mitään siitä vieres nukkumisesta. nyt huomasin viime yönä ku otin sitä syliin, et oisko näin, että turvaa se hakee..? en tiiä. nyt voin vaan sanoa et aika näyttää. ku en tiiä onko noi korvikkeet/lääkkeet aivan turhia..\nniin RJ89, kuinka rajotitte unia? miten käytännössä se onnistu? voi toivottavasti teillä helpottaa pian!! kauan olette tekin joutuneet kestää. kumma kun tuntuu että tuurista kiinni millasen lääkärin saa.\nkamalaa lukea miten muillakin on kans niin vaikeeta. tällä hetkelää olen ihan varma että tyttö jää viimeseks, olis kauhea kuvitella että tulis toinen ja olis samanlaista. sääli sinänsä ku oon aina halunnu vähintään kaks lasta. ja ajatelkoot kuka mitä tykkää, niin mun tutuille on hirveesti syntyny lapsia, ja kaikkien vauvat nukkuu ku unelmat.. monesti oon miettiny mitä oon tehny pahaa et mä sain tälläsen kohtalon. ja älkää pliis käsittäkö väärin, mä rakastan tyttöäni yli kaiken, ja oon tosi kiitollinen siitä, mutta olishan se ihanaa jos se nukkuis paremmin!\nNo siis, meidän ukko on imeskelly ihan huvikseen melkein koko ajan tuttia.. Että vähä muuhunkin kuin tarpeeseen.. :b Mutta sit mä vaan päätin jättää sen pois, huudettiin eka päivä mut sit tajus ettei saa tuttia muutaku päikyille ja yöunille. Nyt on paljon kivempaa olla kun ei kitise koko aikaa jotain kun on tottunu siihen saavansa sen tutin.\nMe kans kokeiltiin kaikenmaailman kikkakolmoset noihin päikkyihin varmaan joskus kun oli samanikänen kun teillä neiti nyt on, on heijattu vaunuissa, sylissä, nukutettu viereen, lähdetty vaan vaunulenkille ja ties mitä, mut se oli sen yhden ajan yhtä huutoa. Ikinä yöunille ei oo ollu niin kova homma laittaa. Mut sit alettiin rajottamaan unia, siinä n. 5-6kk ikäsenä nukku 2-3 päikyt, aamulla 30min, lounaan jälkeen 2-3h ja ennen tai jälkeen päivällisen vielä 30min. Sit alko oleen helpompaa nukahtaa päikyillekki.\nSyytä ei oikeen kukaan vieläkään tiedä. Nyt on tosiaan alkanu helpottamaan, mut viimeyönäki sai nousta sen 8 kertaa, toki pisin unijakso oli sen n. 4h. Mut ei ainakaan Gavisconista oo apua ollu noihin öihin, se ollaan alotettu pari viikkoa sitte kun puklaa aivan kamalasti ja mä epäilen refluksia. Nyt on varattu uus lääkäriaika jos saatais resepti johonki muuhun lääkkeeseen kokeeksi. Et sielä nyt sit selviää taas lisää, kun nyt joku syy löytyis kun tää tiedottomuus on aika persiistä. :( Mut ehkä mä otan kans ton Losecin puheeksi, jos se vaikka helpottais tohon ihan selvään kipuhuutoon öisin..? :)\nJa pakko vielä laittaa loppuun, että on munki usko horjunu unikouluun tässä matkan varrella. Tassuttelua tehty ties kuinka kauan, ilman tulosta. Eikä sitte muita edes oo taidettu kokeilla, muisti ei pelaa.. :D\nLosec Mups on reseptilääke edelleen.Saatiin just uusi kuuri,kun oireilu taas alkoi.\nmeillä ei puklailtu paljonkaan,mutta selvästi pojalla jotain nousi suuhun.Selkeitä refluksin oireita ei ollut,mutta lastenlääkäri päätti oireiden perusteella kokeilla tuon Losecin ja oli kyllä todella hyvä lääke.Muita lääkkeitä ei testattu.Korvikkeista kokeiltiin jotain soijapohjaista ja se ei sopinut niin saatiin tuo profylak.\nkiitos ku vastailitte! mikä teillä muilla on ollu heräämisten syy? onko tutkittu? monet puhuu kahesta vuodesta et sillon helpottaa! apua, kuinka voisi ikinä jaksaa vielä niin kauan..:( kunnioitan kyllä niin niitä ihmisiä ketkä on selvinny tälläsisitä ajoista ja maarua todellakin olet unesi ansainnut!!!\nvoi kiitos että vastasitte. ensimmäistä kertaa tälläseen kirjotan, ja aattelin et vastaakohan kukaan..:)\nrj89 miten päivällä hoiditte tuon tutin pois jätön? me ei hirveesti tuttia päivisin käytetä, muutakun tyttö on väsyny, kiukkunen ym. ei siis muuten vaan saa sitä imeskellä. mutta kun päivisin pitää neiti nukuttaa niin monta kertaa, ja tutin kanssa se huuto on ihan siedettävää, mut joskus ollaan kokeiltu nukuttaa ilman tuttia, ja se on yhtä huutoa siel vaunuis..ja sit ku se huutaa niin sille tulee hiki ja sit se ei varmasti saa unta..:( sisälle en edes tiedä miten saisin sen sänkyyn nukahtaan. jossain välis heijattiin sylis uneen aina iltaunille, mut ny ollaan kaikki unet nukutettu pihalla. yöunille jostain syystä saadaan tyttö melkein aina nukahtaan ilman tuttia...:o mut sit ku se eka huuto tulee puolen tunnin päästä, niin sillon se tutti törkätään suuhun..ja oon yrittäny öisin aina ku se huutaa esim. röyhtäyttää, mut se on mahdotonta ku se. yöllä siis tosi harvoin saan röyhtäsyn aikaan..:( mikä teillä oli yöhuutojen syy? voi, harmi et teille miehen kans meinaa käydä huonosti..:( toivottavasti saatte selvitettyä asiat. väsyneenä kyl sanoo helposti asioita, mitkä pitäis jättää sanomatta..mut minkäs teet, ku ei jaksa ajatella enää..\nja tiinu teilläkö se profylalac ei pelkästään auttanu? meillä lääkäri ei edes meinannu et kokeiltais muuta refluksilääkettä. puklailtiinko teillä paljon tai oliko muuten selkeitä refluksin oireita? se losec mups on vissiin aika tehokas, ainakin xantaciin verrattuna. kokeilitteko te muuten muita korvikkeita tai refluksilääkkeitä ennen ku oikeet löyty?\nmeillä alotettiin kiinteet melko varhain ja unikouluja pidetty tasasin väliajoin.\nse 20x yössä herääminen työssäkäyvänä ei ollut auvoisaa, kun ei se sitä kotiäitinäkään ollut...\nApua, mä luulin että mä en oo nukkunu kohta puoleen vuoteen kun jätkä heräs pahimmillaan sen 15 kertaa, mutta oonki vissiin nukkunu tosi hyvin. :o\nMutta mä en valitettavasti osaa kommentoida muuta kun tuttiasiaan. Meillä siis jätkä huusi yöllä pahimmillaan sen 15 kertaa ja unikouluttajan kanssa on kokeiltu jokaikinen kikka kolmonen, paitsi tutin poisjättö koska se on mun mielestä jotenkin julmaa 8kk poitsulta ottaa tutti kokonaan pois, tuohan se kuitenkin turvaa. Mutta viimesenä keinona päätettiin jättää tutti pois hereilläoloajasta, ja kas, eka yö tuttirajoitteisen päivän jälkeen oli taivas mulle, 6,5h unta putkella. Ja sama meno on nyt jatkunu melkein viikon, alkuilta ja aamu on yhtä heräilyä, mut pisin unipätkä sydänyöllä kestää sen 4-6h! Taivas! Ja siis noi herran heräämiset on ollu samanlaisia kun teillä, saattaa huutaa tutti suus kankeena ku rautakanki, mut nykyään saa rauhottumaan jopa sinne omaan sänkyynsä ja rentoutuu kun pitää hetken kättä rinnalla ja sit kääntää kyljelleen.\nJa lisäksi vaan sanon että hirveesti voimia! Ottakaa oma aika ihan kahdestaan ukon kanssa, me ei sitä olla osattu tehdä ja nyt ollaan ajettu pahasti karille. Väsyneenä tulee sanottua mitä sylki suuhun tuo ja sit tulee raja vastaan, eikä enää jaksakkaan. Kovasti tässä yritetään pelastaa tätä meidän uppoavaa laivaa, enkä pahimmalle vihollisellekkaan toivoisi tätä hevettiä läpi käytäväksi!\nkuulostipa tutulta.Meillä poika oli juuri samanlainen,kaksi ensimmäistä vuotta yöt oli tosi katkonaisia.Vauvana todettiin maitoallergia ja korvikkeeksi sai profylakin.Noin kaksi vuotiaana lopulta lääkäri päätti kokeilla Losec Mupsia refluksioireisiin.Kuukauden kuuri syötiin ja tilalle saatiin hyväntuulinen poika,joka rupesi myös yöt nukkumaan.


Tässä on meidän unelmien talo - KAISA T.\nPosted on March 19, 2017 May 2, 2019\nEikä, näyttää ihan huipulta! Tuskin maltan odottaa, että tämä valmistuu :D\nMä myös :D Haluisin jo päästä tekemään sisähommia ja muuttamaan asap! :) Noh, onneksi aika kuluu suht nopeaan!\nUlkokuori näyttää kyllä ihanalta, mutta sisäpuoli tulee olemaan varmasti vieläkin ihanempi. Ainakin jos minulta kysytään :) Harmi että talon rakentaminen ottaa näin pitkän aikaa, tekisi mieli näyttää kaikki heti ja päästä jo asumaan taloon :D


Kaikkea ei voi kieltää ilman yhteistä päätöstä – perustele kyltit asukkaille - Kotitalo\nKaikkea ei voi kieltää ilman yhteistä päätöstä – perustele kyltit asukkaille\nKirjoittanut Tuomas Lehtonen 5.8.2019\nTaloyhtiön pihalla ja yhteisissä tiloissa olevat kyltit opastavat, varoittavat ja ohjaavat. Kylteistä päättää useimmiten hallitus, mutta asumiseen merkittävästi vaikuttavista kylteistä päätetään yhtiökokouksessa.\nAsunto-osakeyhtiölain mukaan yhtiö päättää yhteisten tilojen ja piha-alueiden käytöstä. Kylteillä voidaan ilmaista yhtiön tahtotilaa, Isännöintiliiton lakiasiantuntija, varatuomari Jaana Sallmén toteaa.\n– Hallitus voi päättää väliaikaisten, turvallisuutta parantavien ja lain edellyttämään toimintaan ohjaavien kylttien hankinnasta. Tällaisia ovat esimerkiksi kattolumista varoittavat, valojen sammuttamisesta muistuttavat ja pelastustietä ilmaisevat kyltit.\nJos kyltti vaikuttaa merkittävästi asumiseen, siitä pitäisi päättää yhtiökokouksessa.\nKylteillä on monta tasoa aivan kuten liikennemerkeillä. Osa niistä opastaa ja osa määrittää kielletyn toiminnan. Jos kyltti vaikuttaa merkittävästi asumiseen, siitä pitäisi päättää yhtiökokouksessa. Tällaisia ovat esimerkiksi pysäköinnin ja parveketupakoinnin kieltävät kyltit. Isännöitsijä osaa neuvoa, miten päätösprosessi kannattaa hoitaa.\n– Kylttien pystyttämistä pitää harkita huolella. Jos kielto on epälooginen tai kohtuuton, siitä tulee kuollut kirjain. Esimerkiksi lastenleikkien tai nurmikoilla astelun kieltäminen voi olla kohtuutonta, ja tuloksena syntyy helposti riita, Sallmén sanoo.\nSallmén muistuttaa, että kylttejä hankittaessa tulee kuulla asukkaita ja hankintapäätöksestä tulisi tiedottaa yhtiössä perustelujen kera. Kun kyltti valmistetaan ammattilaisella, se kestää aikaa ja on uskottavan näköinen.\n– Kyltin kehotusta noudatetaan paremmin, kun sen merkitys on avattu huolella ja kyltti on virallisen näköinen, Sallmén sanoo.


3. joulupäivä 2009 | Sammeli Juntunen\nApostoli Johanneksen päivän (3. joulupäivä) saarna\n27.12.2009 Savonlinnan Tuomiokirkko\nArmo teille ja rauha Jumalalta, meidän Isältämme ja Herralta Jeesukselta Kristukselta\nEvankeliumitekstissä puhutaan Sanasta, isolla alkukirjaimella kirjoitetusta Sanasta. Uuden testamentin alkukielellä eli kreikaksi se on Logos. Sama sana voi tarkoittaa myös järkeä.\nSiis: Alussa oli Sana. Eli: Alussa oli järki. Hän oli alussa Jumalan luona.\nHuomatkaa, että tuo Sana ja Järki ei itse ole koskaan alkanut. Silloin kuin kaikki muu alkoi, Sana jo oli olemassa, Jumalan luona. Niin kuin evankeliumissa sanotaan ”Jo alussa Sana oli Jumalan luona”.\nTämä johtuu siitä, että Sana oli Jumala itse. Ja Jumala on ikuinen. Ei voida sanoa, että mitä oli ennen Jumalaa. Jumala on ajankin Luoja. Siksi sellaiset käsitteet, kuten ”ennen” tai ”jälkeen” eivät päde häneen.\nHyvät ystävät, Jumala ei ole vähäisempi kuin me ihmiset. Sinullakin on sana. Sinä ajattelet melkein koko ajan, muodostat sielusi sisässä sisäistä puhetta, sisäisiä sanoja, joilla sinä ajattelet. Sinä olet oikeastaan itse sisäinen sanasi.\nMiksei siis Jumalalla olisi sanaa. Ei hän ole sinua vähäisempi.\nSinun sisäinen sanasi, jolla ajattelet, se on myös sinun järkesi. Sisäisen sanasi takia voit ymmärtää asioita, voit tutkia maailmaa ja tehdä havainnoistasi päätelmiä. Tästä on helppo ymmärtää, miksi kreikan kielessä ”sana” ja ”järki” ovat yksi ja sama käsite, ”logos”.\nJumalallakin on sana ja järki. Jumalan sana ja järki on kuitenkin sinun sanaasi ja järkeäsi äärettömän paljon suurempi ja voimakkaampi. Esimerkiksi siksi, että Jumalan sana on luova. Kun Jumala kaiken alussa loi maailman, hän teki sen sanomalla ulos oman sisäisen Sanansa. Silloin kävi niin, että Jumalan Sana eli Jumalan järki saattoi tyhjyyteen ja kaaokseen luodun olemassaolon ja sen järkevän järjestyksen.\nTätä Jumalan luovan Järjen eli Sanan eli Logoksen vaikutusta on kaikki oleva.\nJos haluaa yhdistää luonnontiedettä ja teologiaa, voi sanoa, että alkuräjähdyksessä, jolloin aika, aine ja ulottuvuus syntyivät tyhjästä, silloin Jumala puhui ulos sisäisen Sanansa. Ja sen luova voima sai aikaan kaiken olevan, ajan ja paikan. Siksi evankeliumitekstissä sanotaan: ”Kaikki syntyi Sanan voimalla. Mikään, mikä on syntynyt, ei ole syntynyt ilman häntä.”\nKatsokaa millainen järki, millainen suunnitelma kaikessa olevassa on! Jokainen atomi tottelee järkeviä luonnonlakeja. Elektronit kiertävät atomiydintä ydintä omilla radoillaan. Atomeista muodostuu selkeän rakenteen omaavia molekyylejä. Ihmeellisintä on, että joistain molekyyleistä on muodostunut pitkiä ketjuja, aminohappoja, jotka ovat valkuaisaineiden rakenneosasia. Ne muodostavat elämän koodia eli kaksoiskierteistä DNA –ketjua. Jokaisessa elävässä solussa oleviin DNA-ketjuihin on koodattu järkevä viesti siitä, miten solu toimii, miten sen aineenvaihdunta toimii, miten se lisääntyy, miten solut toimivat yhteispelissä ja muodostavat elävän eliön.\nTämä kaikki on heijastusta siitä, että Jumalan Järki eli Jumalan Sana eli Jumalan Logos vaikutti kaiken alussa niin, että tyhjyyteen syntyi järjestetty, järkiperäinen maailma. Vailla Jumalan Sanaa mitään ei olisi olemassa tai se olisi vain tyhjä kaaos.\nLoppujen lopuksi maailmaan on syntynyt ihminen, tiedostava olento. Sekin on Jumalan Logoksen vaikutusta.Siksi evankeliumitekstissä sanotaan: ”Hänessä oli elämä ja elämä oli ihmisten valo”.\nHänessä oli elämä ja elämä oli ihmisten valo. Tämä tarkoittaa sitä, hyvät ystävät, että meidän järkemme, meidän ajattelukykymme ja sisäinen sanamme, jolla me tiedostamme itsemme ja maailman, ne ovat olemassa vain siksi, että Jumalan Logos vaikuttaa meissä ihmisissä ja antaa meille kyvyn ajatella ja ymmärtää. Meidän oma pieni sisäinen sanamme, se on heijastusta Jumalan Logoksesta eli Jumalan Sanasta ja Järjestä. Siksi Raamatussa ihmistä nimitetään ”Jumalan kuvaksi”. Me olemme kuvia Jumalasta, jolla on Logos. Siksi me pystymme puhumaan, pystymme järkeilemään, pystymme havaitsemaan sen järjellisen rakenteen, jonka Jumala on luomisessaan maailmaan laittanut. Siksi, hyvät ystävät, meidän järkemme tajuaa maailman rakenteen ja pystyy hallitsemaan ja muokkaamaan sitä. Tähän perustuu kaikki tiede, mutta myös paljon vähemmänkin hienolta tuntuva inhimillinen elämä, kuten se, että voimme arkielämässämme puhua lauseita, jotka kertovat tosiasioita maailmasta.\nSamasta Jumalan Sanasta, Logoksesta, puhuu myös aiemmin luettu Vanhan testamentin teksti. Siinä Logoksen nimi on Viisaus, Jumalan Viisaus. Hän sanoo itsestään, että ”iankaikkisuudesta minä sain alkuni, kaiken alussa, ennen kuin maata oli. - - Olin läsnä, kun hän pani taivaat paikoilleen ja asetti maanpiirin syvyyksien ylle.” Tässä on sanottuna muinaisella heprean kielellä se, että Jumalan Viisaus eli Jumalan Logos on säätänyt maailmankaikkeuden perustavat kosmiset vakiot juuri siten, että järjestynyt kosmos saattoi syntyä ja tuottaa maapallolle elämän.\nKaikki tämä on häkellyttävää. Mutta evankeliumiteksti sanoo Jumalan Sanasta vielä paljon enemmänkin: ”Sana tuli lihaksi ja asui meidän keskellämme.” Se tarkoittaa sitä, että Jumalan Logos syntyi ihmiseksi neitsyt Mariasta. Jumalan Viisaus omaksui itselleen ihmisluonnon, tuli meidän tasollemme, itsekin ihmiseksi, vaikka säilytti samalla jumalallisen olemuksensa ihmisyyteen kätkettynä.\nJohannes jatkaa: ”Me saimme katsella hänen kirkkauttaan, kirkkautta, jonka Isä ainoalle Pojalle antaa. Hän oli täynnä armoa ja totuutta.”\nTäynnä armoa ja totuutta. Juuri armosta johtui se, että kaiken luonut Sana tuli ihmiseksi. Jumala rakasti meitä ihmisiä. Hän tiesi, että mikään muu kuin Jumala itse ei voi täyttää kaipaustamme elämän tarkoitukseen, rakkauteen ja hyvyyteen. Kaikki mainen hyvä, rikkaus, nautinto, maine, ihmissuhteet, matkailu ja kauniit tavarat, kaikki ne tyydyttävät vain hetken. Vain Jumalan Sana itse voi täyttää ihmissydämessä olevan elämän janon. Tämä johtuu siitä, että hän on se, joka sen elämän meihin on laittanut. Onhan oma järkemme, oma sisäinen sanamme, oma tietoisuutemme heijastusta siitä, että hän on meidät luonut, hänen kuvaansa.\nJohannes kirjoittaa: ”Mutta kaikille, jotka ottivat hänet vastaan, hän antoi oikeuden tulla Jumalan lapsiksi, kaikille, jotka uskovat häneen.”\nTämä tarkoittaa sitä, että jokainen, joka avaa sydämensä Jeesukselle, se löytää hänessä Luojansa, sen Logoksen, jossa on elämän syvin merkitys, järki ja tarkoitus.\nSydämen avaaminen tarkoittaa uskomista. Se uskomista todeksi, että Jeesuksessa Jumalan Logos on tullut ihmiseksi, minun luokseni, minun tasolleni.\nPelkkä uskominenko sellaista vaikuttaa? Kyllä vaikuttaa. Johannes kirjoittaa, että ne jotka uskovat Jeesuksessa lihaksi tulleeseen Jumalan Sanaan, ne ”eivät ole syntyneet verestä, eivät ruumiin halusta, eivät miehen tahdosta, vaan Jumalasta.” Tämä tarkoittaa sitä, että normaalin, ruumiillisen syntymän lisäksi uskominen saa aikaan uuden, hengellisen syntymän.\nTästä puhuttaessa inhimillinen kieli kohtaa äärirajansa, eikä sitä voi oikein selittää. Mutta sen voi itse elää todeksi. Se alkaa pienestä, kuin sinapinsiemenen kokoisesta uskosta, mutta siitä kasvaa suuri puu.\nAlku sille puulle on meistä useimpiin jo istutettu, kasteessa. Lisää kasvua se uusi syntymä saa esimerkiksi ehtoollisessa. Siinä me otamme vastaan Jeesuksen omaan elämäämme, syömällä ja juomalla hänen ruumiinsa ja verensä. Ja silloin käy, niin kuin Johannes kirjoittaa: ”hän antoi oikeuden tulla Jumalan lapseksi”.\nNosukaamme tunnustamaan yhteinen kristillinen uskomme. Minä uskon …


Nakki- ja muusitähdet! - Frutti Di Mutsi\nNakki- ja muusitähdet!\n”Ruoalla ei saa leikkiä”. Jokainen meistä on kuullut tuon lauseen lapsuudessaan, ja varmasti jatkanut sanoman eteenpäin viemistä myös omille jälkipolvilleen. Se ei kuitenkaan tarkoita sitä etteikö ruoka saa olla hauskaa.\nMuistatteko pari vuotta sitten, kun kilpikonnapihvit valtasivat suomalaisperheiden ruokapöydät hetkellisesti? Pari kuukautta sitten some sai jälleen uuden ruokavillityksen, kun ruokapöytään katettiin nakit ja muusi tähtien muodossa.\nVideo kiersi Facebookia viikkoja ja muistelisin nähneeni eri puolilla somea hauskoja kuvia illallispöydistä, missä onnelliset lapset nauttivat nakki-muusitähtiä.\nHieman tämä vaatii vaivaa, mutta vaiva on pieni ja onnelliset pienet kasvot palkitsevat vaivan ruhtinaalisesti.\nPääset katsomaan alkuperäisen videon tästä.\nOma reseptini poikeaa hieman tästä todennäköisesti ranskalaisesta versiosta, mutta maku on taivaallinen kiitos ihanan mozzarellan sekä kevätsipulin. Lisäksi raikas ja rapea salaatti tuo oman herkullisen osuutensa annokseen.\nHuomasin myös sen että vaikka itse ruoka on herkullisen ihanaa, nakkeja ja muusia menee tavallista vähemmän. Yhteen annokseen tulee kaksi ja puoli nakkia sekä desin verran muusia. Normaalisti sekä lapset että aikuiset syövät 4 nakkia ja parisen desiä muusia. Mozzarella, maku, koostumus ja ulkonäkö saa vatsan täyteen pienemmällä annoksella ja huomaamatta sivussa menee huomattavasti tavallista enemmän vihanneksia! Win-win siis!\nJos tavalliset nakit eivät nappaa, kokeile tehdä sama vaikka vegaanisilla soijanakeilla tai broilerinakeilla! Mozzarellan voi korvata vegaanisella pizza-vuustolla ja sama herkku muuntuu joka makuun sopivaksi!\nNakki- ja muusitähdet, 4 annosta\n2 tl suolaa ja vettä riittävästi\nRunsas ja maukas kasvissalaatti tai uunikasviksia\nKeitä perunat kypsiksi suolavedessä.\nLeikkaa nakit puoliksi. Leikkaa leikkuupäästä nakit auki niin, että ne jäävät toisesta päästä hieman kiinni.\nTyönnä coctailtikku leikkuupäähän ja avaa nakkeja hieman.\nAsettele nakit tähden muotoon leivinpaperin päälle pellille.\nTee perunoista muusi. Sekoita joukkoon ruohosipulia, silputtua kevätsipulia ja kananmuna.\nTäytä nakkitähdet perunamuusilla ja laita pintaan mozzarellaa.\nPaista 200 C, n. 10 minuuttia, tai kunnes juusto on saanut väriä.\nTarjoile raikkaan salaatin ja uunikasvisten kanssa.\nKommentoi juttua: Nakki- ja muusitähdet!


Paris Hilton esitteli ylpeänä rintavakoaan – Stara\nParis Hilton esitteli ylpeänä rintavakoaan\nViihdeuutiset 3.6.2009, 8:30 · Stara.fi\nSeurapiirijulkkis Paris Hilton on viime päivinä niittänyt kunniaa todellisena bisnesnaisena, joka osaa tuotteistaa oman brändinsä mitä ihmeellisimmiksi kulutushyödykkeiksi ja sitä kautta miljooniksi dollareiksi. Nyt hän on kuitenkin hyödyntänyt vain omaa rintavarustustaan.\nSunnuntaina MTV Movie Awards -tapahtumassa nykyisen poikaystävänsä Doug Reinhardtin kanssa kuherrellut realitytähti-laulaja oli Conan O’Brienin vieraana hänen ensimmäisessä The Tonight Show -jaksossaan. Hilton markkinoi haastattelussa Suomessakin pyörivää BFF-realityohjelmaansa.Katso kuvat tästä.\nHilton kirjoitti äskettäin Twitter-mikroblogissaan viettäneensä lähes kokonaisen päivän yrityksessä, jonka tehtävänä on tuotteistaa erilaisia ihmisiä, artisteja, yhtyeitä ja ilmiöitä. Mikäli suunnitelmat toteutuvat ja kauppoihin ilmestyy pian monenlaisia Paris Hilton -tuotesarjoja, tarkoittaa se sitä, että Hiltonin ei tarvitse juuri välittää sitä saako hän tulevaisuudessa jättiperinnön perheeltään vai ansaitseeko hän kymmeniä tai satoja miljoonia itse jo ennen sitä.


Norsunluun myynti luvattiin lopettaa Thaimaassa - Ekofokus\nEtusivu / Luonnonsuojelu / politiikka / Salametsästys / Talous / Norsunluun myynti luvattiin lopettaa Thaimaassa\nNorsunluun myynti luvattiin lopettaa Thaimaassa Reviewed by Kalle on maaliskuuta 03, 2013 Rating: 5\nKalle maaliskuuta 03, 2013 Luonnonsuojelu , politiikka , Salametsästys , Talous\nThaimaan hallitus sitoutui pääministerin puheella ensimmäistä kertaa julkisesti norsunluukaupan lopettamiseen. Toimenpide olisi merkittävä askel norsujen laajana rehottavan salametsästyksen ja norsunluun laittoman kaupan pysäyttämisessä. Salametsästäjät lahtaavat kymmeniä tuhansia norsuja vuodessa myydäkseen niiden syöksy-hampaita ja muita osia.\n“Ensimmäiseksi muutamme kansallista lainsää-däntöä; tavoitteena on norsunluun kaupan lopet-taminen ja lainsäädäntömme saattaminen vastaa-maan kansainvälisiä normeja”, pääministeri Shinawatra sanoi.\n”Olemme erittäin iloisia pääministeri Shinawatran puheessaan tekemistä esimerkillisistä sitoumuksista. Tämä on kuitenkin vasta merkittävä lähtölaukaus villieläinrikosten ja norsunluukaupan lopettamiseksi Thaimaassa. Pääministerin tulee seuraavaksi osoittaa toimenpiteille tiekartta, josta tulee myös näkyä ilmi asian kiireellisyys: norsuja tapetaan laittomasti päivittäin”, sanoo WWF Suomen ohjelmajohtaja Sami Tornikoski.\nThaimaa on nykyään Kiinan lisäksi suurin laittoman norsunluun markkina-alue. Viranomaiset ovat myöntäneet luvan 67 kauppiaalle, mutta norsunluuta on ollut kaupan jopa 250 myymälässä. Ostajat ovat yleensä ulkomaisia turisteja.